
Al  cim  de  la  Glòria 

Lloansi  dedicada  à  la  memòria  del  gran  poeta 

Obra  en  un  acte  dividit  en  tres  quadros,  escr/'ía  en  vers  per 

Antoni  Caneta  y  Vidal 


KsIrciiaiUi  ab  aplauso  en  lo  Teatre  Català  (Romea)  la  nit  del  28 
de  SeplemJjre  de  1895. 

Francisco  Badia,   impresor,   Dou,   14 

Al  cim  de  la  Glòria 


Lloansa  dedicada  à  la  memòria  del  gran  poeta 


fwBÚBM'itíh  Salar 


Obra  e/1  un  acte  dividit  en  tres  quadros,  escrita  en  vers  per 


fíntoni  Cat^eta  y  Vidal 


Estrenada  ab  aplanso  en  \o  TeaUeCatalà  (Romea)la  nit  del  28 
de  Septembre  dé  1895. 


BARCBLONA 

Francisco  Badia^   impresor,   Dou,   14 
1895 


Obras  del  autor 


Brosta.  Escenas  de  costums,  noveletas,  fan- 

tasías,  etc,  (agotantse  la  edició.). .     .     .     2      Pesetas 

EuRAS.  Poesías,  (agotada  la  edició.). 

Cor  y  Sanch.  Novela 3  — 

Las  conseqüençías.  Novela 3  — 

Dibuixos  a  la  ploma.  Narracions,  (agotantse)  0*50  — 

Barbarismes  y  vulgapismes  que  malmeten  la 

llengua  catalana o'^o     — 

Rajohns.  Noveletas o'=jo     — 

íTot  per  ella!  Comèdia  original  en  un  acte, 

y  en  vers ■. i  — 

Los  carboners.  Traducció  del  pjema  pro- 
vençal de  Fèlix  Gras,  publicada  en  la  re- 
vista «Lo  Gay  saber. 

Al  Cim  de  la  Glòria.  Lloansa  en  un  acte  y 
en  vers,  dedicada  à  la  memòria  del  gran 
poeta  Frederich  Soler i  — 

EN  PREPARACIÓ 

Antologia  catalana.  Poetas  del  renacimiento  catalàn 
traducidos  en  verso. 

A  PUNT  DE  PUBLICARSE 

Las  bonàs  Festas.  Quadro  de  costums  en   uu   acte,  y 
y  en  vers,  estrenat  ab  èxit  en  lo  Teatre  Romea. 


A  prederíeh  Soler 

Entre  'Is  dols  que  m'  afligeixen 
y  no  seran  los  darrers, 
miro  ab  g-oig  que  'Is  teus  llorers, 
mort  tu,  mes  potents  floreixen. 
Mas  pobres  flors  se  marceixen, 
üns  ma  esperança  decau; 
y  aquí,  de  la  vida  esclau, 
lluyto  ab  un  sufrir  sens  treva... 
jAmich  de  1'  ànima  meva, 
prega  per  mi!  Dorm  en  pau. 

2J  dc  Septeinhrc  de  i8r)y. 


*     Llegida  en  lo  mateix  Teatre,  à  propòsit  de  la  coronació  del  poeta. 

los  fills  Eel  ilustre  poeta 

Vos  consagro  ma  trista  y  pobre  flor. 
Accepteu  la,  qu'  en  ella  hi  va  mon  cor. 


Aquesta  obra  es  propietat  de  son  autor  y 
ningú  podrà,  sens  lo  seu  permís,  traduhirla, 
representaria  ni  reimpriïnirla  en  Espanya, 
posscsións  d'  Ultramar,  ni  en  los  punts  ab  los 
quals  s'  hajan  celebrat  ó  se  celebren  poste- 
riorment a  aquesta  publicació,  tractats  inter- 
nacionals de  propietat  literària. 

L'  encarregat  de  la  Galeria  d'  obras  líricas 
y  dramdticas,  D.  Joan  Molas  y  Casas  es  1' 
únich  autorisat  pera  concedir  ó  negar  lo  per- 
mís de  representació  y  cobro  de  drets. 

Queda  fet  el  dipòsit  que  marca  la  Uey. 


REPARTIMENT 


La  Glòria Dona  Carme  Parrcfío. 

La  Enveja »  Agna  Moner. 

Catalunya »  Adela  Clemente. 

Espanya »  Guadalupe  Alentorn. 

Una  travalladora »  Carme  Planas. 

V  Odi,  fill  de  la  Enveja.    .  Don  Enrich  Borràs. 

Un  artista.   , »  Modest  Santolaria . 

Un  artesà »  Ramon  Valls. 

Un  pagès »  Joaquim  Pinós. 

Un  pescador »  Antoni  Serraclara. 

Un  pobre »  Llorens  Capdevila. 

Un  vell. ..,...,  ^^  Franciscà  Capdevila. 

Un  noy..     .' »  A'':  Baró. 

Figuras  de  las  obras  de  Fredericli  Soler,  homes,  donas 
y  criaturas,  representant  tots  los  elements  socials  de  Ca- 
talunj'a. 

Època:  any  1895. 
Dreta  y  esquerra,  las  del  espectador. 


INDUMENTÀRIA  D'  AQUESTA  OBRA 

Odi 

Vestit  de  punt  ben  just  y  mantell,  tot  negre.  Cara 
verdosa,  barba  y  cabells  llarchs,  erissats  y  roigs.  A  son 
temps,  quan  li  arrenquen  la  corona,  se  li  han  de  veure 
^ran  orellas  punxegudas. 

Enveja 

Ben  esllanguida.  Roba  ben  fosca  y  gastada  de  color, 
cara  groga  y  demacrada.  Túnica  y  mantell  que  1'  abrigue 
<ie  cap  à  peus,  tapantli  una  corona  de  serps  que  hauran 
«de  brillar  y  bellugarse. 


Glòria 

Túnica  blanca  y  mantell  groch  clar  trasparents.  Aque- 
lla sembrada  de  flors  y  aquesta  d'  estrellas  d'  or.  Al  cap, . 
corona  de  llorer  sobre  una  diadema  d'  estrellas  de  plata. . 
L'  ha  d'  acompanyar  sempre  un  raig  de  llum. 

Catalunya 

Trajo  llarch  ab  mantell.  Cota  de  malla,  mantell,  capell 
ab  corona  comptal  y  un  drach  per  cimera.  Gran  escut  ca- 
talà. 

Espanya 

Túnica,  corassa,  bandera  espanyola  per  mantell,  coro- 
corona  mural  y  gran  escut  de  Castella. 

Personatges  de  las  obras  del  poeta 

Lo  Ferrer  de  tall,  ab  un  martell  y  daga  a  la  mà. 

Lo  Didot,  ab  una  llansadora. 

Lo  Bernat  de  Las  joyas  de  la  Roser,  ab  1'  eyna  à  coll. 

Lo  protagonista  de  La  Banda  de  Bastardia,  ab  I'  escut 
que  indica  origen  semblant. 

Lo  Monjo  negre,  ab  un  llibre  obert  y  unalambí  ó  al- 
tre atribut  de  química. 

Los  segadors.  La  figura  que  fa  Iscle  Soler  vestit  de  se- 
gador ab  la  fals. 

Fivaller  de  El  Concellerv  el  Monarca. 

Cercado  ajeno.  Fernàn  ab  sa  ballesta. 

Barba- Roja. 

La  Dida,  Lo  protagonista  d'  aquesta  obra. 

Lo  Contramestre,  de  mariner. 

Lo  Rector  de  Vallfogona. 

Etc,  etc. 


0'^   0^    I^Ai\    (^-^    /0^.   /0^    4?'^,    '0^    /0^^\ 

ACTE  ÚNICH 


QUADRO    PRIMER 

Llocli  desolat  y  montanyòs  practicable  per  abdòs  costats.  Es  de 
nit  y  en  1'  liorizó  brillan  estrellas.  Al  alsarse  '1  teló,  se  sent 
lo  chor  que.  des  de  dins,  acompanyat  d'orquesta  entona  un 
cant  mòlt  patéticli.  Tocan  al  lluny  las  campanas  en  só  de 
mort. 


ESCENA  PRIMERA 

Lo  CHOR  de  dins  estant,  poch  després  la  GLÒRIA,  ARTISTA.  ARTE- 
SÀ, TREVALLADORA,  PAGÈS,  PESCADOR,  POBLE,  NOY,  ^'ELL  y 
part  de  POBLE. 


Chor  {Canta.) 

Plorem  de  Catalunya — la  greu  dissort, 

y  enviem  al  Cel  pregaria — fervent  y  humil. 

De  dol  vesteix  la  nostra — musa  gentil. 

que  '1  sol  s'  ha  post  per  ella.  jSoler  es  mort! 

{^Para  7  canf  al  temps  que  apareix  Ja  Glòria 
ab  tos  altres  personatges  indicats y  part  de 
poble  cpnipost  d'homes,  donas  y  criaturas  de 
diversos  estaments  socials.  Segueixen  tocant 
las  campanas.) 

Glo.     Brolla  dels  cants  Y  amargura. 
jjSentiu,  sentiu  las  campanas 
com  ab  sas  Uenguas  de  bronz> 
també  fereixen  à  F  ànima? 
Tot  plora  la  inmensa  pèrdua 
del  geni  de  vostra  pàtria, 
geni  que  à  tots  s'  excedia, 
puig  alt  mes  que  tots  volava. 
Los  Jochs  Florals  ho  pregonan,, 
ben  alt  la  escena  ho  proclama, 
bè  ho  diuhen  ciutats  y  pobles 
de  Catalunya,  bè  'n  parlan 
l'egions  de  Uenguas  distintas 
de  dins  y  fóra  d'  Espanya, 
Dia  es  ben  trist.  jOh  poetas. 
penjéu  la  liraendolada; 
lletrats,  pagesos,  artistas, 
gent  negociant  y  artesana, 
pobres,  richs,  humils  y  nobles^ 
deixeu  la  feynera  tasca, 
deixeu  progectes,  negocis, 
festas  ociosas  y  vanas; 
y,  divulgantse  la  nova, 
en  bella  concòrdia  santn, 
donga  mostra  avuy  lo  poble 
del  dolor  que  1'  aclapara. 

Pagès  Si,  que  bè  se  n'  ha  fet  digne 
qui  era  un  prodigi  de  gracias. 

Art.     Ell  va  sabernos  conmoure. 

NoY     Ell,  sols  ell  nos  agradava. 

No  mes  ell  volen tho,  réyam. 

Tra.     Quan  ell  volia,  ploravam 

Pes.     Y  era  senzill. 

Art.  Cor  angélich. 

Pobre  Caritatiu  com  pochs  n'  hi  h  ija. 

Art.     May  va  coneixe  la  enveja. 
Alguns  li  diuhen  la  fama 
tenint  enemichs  de  sobra. 


iiiay  va  dar  al  odi  entrada. 
Vell     Sempre  trobavan  disculpa 

en  ell  las  agenas  faltas 
'Glor.  Perqu'  era  gran  à  tot  serho. 
PoBRK  Si,  gran  de  cor. 
Tra,  Noble  d'  ànima 

Glor    Com  ho  es  la  vera  grandesa, 
qu'  en  tot  lo  bo  s'  avantatja. 
^^ Voldreu,  donchs,  que  1'  oblit  cloga 
sa  memòria  ab  la  mortalla? 
Uns      |No!  jno! 
-Altres  May! 

Altres  Qué  visca! 

Tots  Sempre! 

Glor.  Donchs  ^'voléu  ab  mi  pujaria 

al  cim  excels  de  la  glòria? 
Tots    jSempre!  jA  la  glòria  mes  alta! 
(Se  '«  van  tots  per  un  camí.) 
{Lo  precedent  dídiech  ha  de  produïu r se  ab  entu- 
siasta vivacitat y  mostrant  tots  los  personatges 
gran  sentiment.') 
{Lo  cJwr  canta.) 
<Chor     La  flor  vinclantse  expressa — son  desconhorf; 
los  aucellets  no  entonan — son  cant  joliu; 
ni  sonan  ja  armoniosos — la  font  ni  '1  riu; 
y  '1  vent  xiscla  entre'ls  arbres: — «;Soleres  mort!» 
Para  7  clior  v  tocan  las  campanas.) 


ESCENA     II 

«ODI.  ENVEJA,  que  surten  d*  entre  unas  penyas  dantse  la  mà.  Desaparei- 
xen las  cstrellasy  s'  enfosqueix  lo  teatre. 


Env.     Ja  de  que  surtes  de  ton  cau  es  hora, 

fill  meu;  no  mes  ja  en  la  foscuria  't  migres. 
Odi.     jSi  T  torment  que  'm  devora  las  entra nyas 


lO      — 


aquí  ni  allà,  en  la  fosca,  may  me  deixa! 

Sempre,  sempre  'm  rosega  nit  y  dia! 

En  ma  cofurna,  mal  que  mal,  no  sento 

esclats  d'  admiració,  só  de  carapanas 

ni  aquest  planyivol  cant  que  m'  exaspenin..,. 

Per  no  senti"  eixas  veus,  perquè  callessen, 

tot  ho  faria  jo,  fins  conhortarme 

de  quedar  sol  en  la  natura  morta; 

que,  à  viure  com  jo  visch,  sòn  preferibles 

la  major  soletat,  la  mort  mes  crua.  (Plora)^^ 

Exv.     ;Ploras?  Cobart,  j indigne  de  ta  rassa! 
Odi  deg.Mierat^  tu  de  la  Enveja 
no  semSIas  pas  fill,  no;  los  altres  odis, 
lo<:  t.:;iis  germans,  à  qui  també  he  dat  vida, 
\-iuheii  lluytantsens  treva,  y  fins  quan  moreií^ 
deixan  al  mòn  sa  verinosa  baba 
perquè  com plete  sa  obra  destructora. 
Fes  com  ells,  fes  com  ells,  jo  t'  hi  conjuro. 

(^ni.     Tot  en  va,  mare  meva,  es  imposible 
entelar  d'  aquet  geni  1'  aurèola; 
tot  lo  fanch  que  los  odis  junts  li  llansen, 
anirà  de  rebot  damunt  dels  odis. 
Això  que  dich,  be  ho  sé  per  experiència.. 

Env,     Venç,  la  malignitat,  si  tè  constància. 

Odi.     No,  mare,  no.  Mes  que  la  Enveja  sias, 
no  podran  tas  intrigas  may  fer  caure 
lo  pedestal  que  s'  ha  aixecat  lo  geni, 
ell  mateix  ab  sas  obras  prodigiosas. 
No  es  pas  aquesta,  no,  la  primer  volta 
que  sò  retut.  Jo  sò  1'  Odi  dels  segles: 
del  Caos  en  la  fosca  m'  engendrares, 
y  de  llavors  ensà  faig  guerra  als  genis. 
Vaig  ser  retut  ja  al  feria  contra  Homero; 
volguí  ensorrar  al  Dante,  y  no  ho  logravar 
y  si  contra.  Alarcón  varen  aj'darme 
dos  genis  prepotents  de  la  seva  època, 
y  va  morir  desprestigiat,  sens  gloi^ia, 


desprès  de  mort  han  admirat  son  númen, 
perquè  1'  arbre  del  geni,  mare  mia, 
floreix  desprès  de  mort,  moltas  vegidas. 

Env.     Calia,  ;desventurat!  (fTú  ets  1'  Odi? 

Odi,     (Guaytant  d  un  cantó y  d  altre.)     Mare, 
no  'ns  escolta  ningú,  y  à  cau  d'  orella, 
com  un  esplai,  vull  dirte  lo  que  sento. 
Las  obras  à  que  faig  guerra  tan  dura, 
jo,  à  mon  pesar,  secretament  admiro; 
y  es  aquest  lo  torment  que  'm  martiritza 
y  que  fa  revolcarme  en  la  impotència. 

Env.     Armat  de  mon  verí;  jo  't  darè  forskis. 

Odi.     Si  'Is  astres  no  he  eclipsat  al  punt  de  naixe, 

^com  vols  qu'  en  son  esclat  ningú  Ms  apague? 
Quan  en  lo  cel  del  art  se  'm  apareixen, 
en  mi  sentint  lo  corch  de  gelosia, 
lo  propòsit  faig  sempre  d'  ofegarlos, 
V,  adoptant  las  disfressas  mes  variadas, 
los  fingeixo  amistat,  volent  distrearels 
mostrant  dificultUs  als  seu  propòsits: 
émal  séu,  sólch  posarmhi  en  competència: 
concells  los  vaig  donant,  fingintme  savi: 
enterrarlos  procuro  en  lo  ridicol: 
é  intento  tins  seguir  la  seva  escola 
mentres  los  atrotino  fent  de  crítich. 

(  Vevcnt  que  la  Enveja  va  d  interrómpreï) , 
Contra  d'  aquest,  mòlt  mes  he  fet  encara: 
li  han  creat  adversaris  mas  calumnias. 

Env.     ;Veus?  Ja,  en  part,  has  lograt  los  teus  propòsits. 

Odi.     i£n  part!  Bè  dius,  li  he  procurat  disgustos, 

Env.     <;Y  es  poch  això? 

Odi.  l-i  han  escirsat  la  vida, 

mes  sols  la  vida  que  no  'm  feya  nosa. 
La  vida  del  seu  nom,  que  à  mi  m'  aterra, 
no  ha  mort  ni  morirà;  fins  lo  pseudònim 
ab  qu'  ell,  modest^  se  va  encobrí  al  principi, 


y  que  jocós,  barroch,  se  'ns  va  apareixe, 

ara  jmalehida  sort!  es  nom  ilustre 

que  la  inmortal  Historia  du  en  sas  pàginas. 
E.NV.     Nom  que  tu  esborraràs  sempre  y  quan  vullas. 
Odi      {Vivament).  ^Cóm?   mare,   com?   ;Oh!   digas  com 

(puch  ferho? 

Dígasmho^  ;per  pietat! 
Env.  No  acobardinte 

y  obrant  ab  concell  meu. 
Odi.  ç:N'  estàs  ben  certa? 

jOhsi  aixis  fos!... 
Enu.  Lo  pler  de  la  victorià 

tindràs   si  vols;  t'  ho  diu  la  teva  mare. 

fi'  Odi  s'  extremcix  de  goig,  que  creix  per  ino~ 
ments  ah  lo  que  va  dientli  la  Enveja?) 

Fingeix  que  un  gran  dolor  sents  ab  la  pèrdua 
del  qui  avorrías  ab  mortal  rancúnia. 

Odi.     Si,  r  avorria!  Perquè  'm  feya  nosa. 

Enk.     Si  '1  primer  lloch  entre  'Is  lletrats  no  ocupas, 
ell,  ell,  y  no  mes  ell  n'  ha  sigut  causa. 

Odi.     Ell  ha  mort  los  llorers  que  m'  ornarían, 
sürtintme,  ab  acudits  nous  y  enginyosos, 
sempre  de  tras  cantó.  Jo  bè  pugnava 
exprementme  '1  cervell  à  totas  horas... 
Vaig  tocar  lo  jocós  y  lo  patétich, 
vaig  passar  de  romàntich  à  realista, 
vaig  arribà'  al  deliri  en  lo  simbólich; 
sempre  en  va:  tot  lo  meu,  anava  à  terra  ^ 
mentres  lo  d'  ell  creixia  y  s'  enlayrava. 

Env.     ,;Y  li  perdonaràs? 

Odi.     {Resolndament.)  May,  en  la  vida. 

Env.     Ab  tot,  fes  lo  que  't  dich:  fingeig  plorarlo,. 
y,  cautelosament,  à  la  segura, 
las  bellesas  retreu  com  à  defectes 
de  sos  escrits,  mirant  si,  en  punt  ó  en  coma^ 
ha  faltat  à  las  lleys  de  la  gramàtica. 


Odi.     Si,  que  dels  saberuts  això  es  la  menja. 

;No  hi  haurà  al  mòn  ningú  com  1',  Odi  hipòcrita! 
^Y  aixís  lograrè  '1  fi  que  ansio? 
Env.  Certa, 

segura  't  pronostico  jo  la  palma, 
Ves  sembrant  la  calumnia  y  la  mentida, 
que  d'  això  sempre  'n  resta  alguna  cosa. 
Odi.     Axis  Voltaire  en  lo  seu  temps  ja  ho  deya. 

Sí,  rahò  tens. 
Env.  Anem  à  la  cofurna 

hont  disfressa  y  verí  tinch  que  't  convenen 
per  lograr  ton  propòsit. 
Odi.     {AvrcssanÜa).  Mare,  gracias. 

Ni  Satanàs  tè  un  goig  com  lo  que  'm  dònas. 
Env.     La  serp  del  Paradís  m'  envejaria. 

{Agafats,  desapareixen  per  entre  las  penyas  lV 
hont  han  surtit,y,  al  moment,  torna  la  clarc- 
taty  llnheixen  las  estrellas.  Apareixen  Cata- 
lunya y  Espanya  per  cndrets  oposats,  y  's 
qiiedan  mirantse  d  distancia.') 


ESCENA  III 


Esp.     (Ella  es;  mi  afàn  no  me  engana.) 
Cat.     ((jQué  voldrà  quan  aquí  arriba?) 
Esp.      Salud,  Cataluna  altiva. 
Cat.     Salut,  victoriosa  Espanya. 

{Se  donan  una  estreta  de  md.y 

Esp.     Ya  aiivinaràs,  de  fíjo, 

porque  aqui  estoy. 
Cat.  No. 

Esp.  De  suerte 

que  aún  ignoras  la  muerte 

de  mi  idolatrado  hijo. 
Cat.     çiCom? 
Esp.  El  alma  me  desgarra 

aún  mas  tu  ignorància  al  ver 

de  la  muerte  de  Soler 

del  eminente  Pitàrra. 
Cat.     íFill  teu?         {Admirada.) 
Esp.  íQ^é  habrà  que  te  pasme? 

^Querràs  hoy  volverrae  loca? 
Cat.     ^EU  ton  fill?  Calla.  En  ta  boca, 

aquest  nom  es  un  sarcasme, 

una  vil  usurpació, 

una  cínica  mentida, 

perquè  jo  li  he  dat  la  vida; 

la  seva  mare,  só  jo. 
Esp.      Todo  mi  sér  se  electriza... 

jQue  oses  así  desbarrar! 
Cat.     Jo,  no  mes  jo,  al  vaig  criar. 
Esp.     No  es  la  madre  la  nodriza. 
Cat.     A  r  ombra  del  meu  escut, 

de  sanch  de  las  mevns  venas 

nodrintse  ab  rnos  goigs  y  penas, 

ell  va  neixe  y  ha  viscut. 
Esp.      Oh  Cataluna,  te  engaiïas. 
Cat.     Tot,  tot  jo  li  vaig  donar: 

las  brisas  frescas  del  mar, 

r  ayre  d' aquestas  montanyas, 

llums,  armonías,  colo' , 

y,  ab  familia  benehida, 

1'  amor,  qu'  essent  font  de  vida, 

sublima  la  inspiració. 
Esp.      De  tus  extremos  me  río, 

y  a  tu  petulància  arguyo 

que  nada  le  diste  tuyo; 

cuanto  posees,  es  mío. 

Gat.     ^  2ue  '1  meu  patrimoni  es  teu? 

Si  tens  prou  fortas  las  urpas. 

me  'I  pots  pendre;  però  usurpas 

lo  que  va  donarme  Dèu. 

Pren  també  la  meva  glòria, 

que  aquesta  may  la  obtindràs; 

aqui  sempre  't  trobaràs 

ab  lo  fallo  de  la  hú-^toria. 
EsF.     Ea  los  sofismas  que  viertes, 

de  esa  grey  à  cuantos  se  hallen, 

diles  que  vengan  y  fallen. 
Gat.     {Ab  amarga  é  irònica  intenció.) 

Si  dormen  tots...!  No  'Is  despertes. 
EsR.      hA  que  en  discutir  se  afana 

ni  en  convencerte  se  empena 

quien  manda  aquí  como  duena.'' 
Cat.     {Vivament.)  Això  may!  Si  m''  ets  germana^ 

tindràs  mon  cor.  L'  altivesa 

no  'm  doblega  rii  'm  fa  esglay, 

donchs  sàpiaho  per  sempre,  may 

me  venç  sinó  la  noblesa. 
Esp.      Por  ella  te  he  de  vèncer, 

pues  des  que  conmigo  estàs, 

eres  tú  como  jamàs 

hubieras  Uegado  à  ser. 
Gat.     Aixis!  Ton  orgull  esbrava, 

qu'  en  provar  no  'm  daràs  feyna 

que  'ra  vols  fer  passar,  de  reyna, 

à  la  condició  d'  esclava. 
Esp.    ■  ^Tú  fuiste  reina? 
Gat.     {Ab  fermesa.)     Jo,  si. 
Esp.      Tan  solo  infeliz  condesi; 

la  corona  de  princesa 

que  lleva?,  yo  te  la  di. 
Gat.     jEs  fals! 
Esp.  ^Habrà  Iquien,  osado. 

niegue  la  verdad  mas  cierta? 

{Catahinra  se  indigna.) 
; Mísera  provincià  muerta 
a  quien  yo  he  resucitado! 

{Catalunva  vol,  d  cada  pas,  intcrróniprarla.) 
^Cuàndo,  sinó  en  mi  poder, 
dime,  plebeya  arrogante, 
tu  indústria,  ya  agonizante, 
ha  logrado  florecer? 
^Qiiién  tus  brazos  à  miilares 
sustentarà,  à  no  ser  yo? 
^,Quién  tú  comercio  llevo 
à  los  mas  lejanos  mares? 
çjQuién,  como  à  la  luz,  del  sol, 
al  horizonte  te  trajo 
de  Amèrica?  Fuiste  bajo 
el  pabellón  espanol. 
Por  nií,  llegaste  à  la  ciència, 
por  mi,  opulenta  te  ves... 
Cat.  {InUrrnnipíntla.) 

Calla,  no  digas  res  mes, 
que  ja  esclato  d'  impaciència. 
Toí  lo  que  has  dit,  son  ficcions. 
Quan  ab  tu  ni  m'hi  tractava, 
pel  sèu  saber  ja  admirava 
Ramon  Lull  à  las  nacions. 
Ma  indústria,  qu'  envejada  era 
pel  exirany,  que  avuy  se  'n  riu, 
vosaltres,  la  protegiu 
preferint  cosa  extrangera. 
Ja  fos  demanantme  ajuda, 
per  guerra  ó  profit  segú', 
vaig  veure  jo  avans  que  tu, 
tota  nació  coneguda. 
Volava  la  meva  nau 
■de  mar  en  mar  fent  prouhesas, 
mentres  las  tevas  empresas 


may  van  eixir  de  ton  cau. 

Ton  geni  altiu,  pressoner, 

reclosa  allí,  contenias, 

que  quasi  mar  no  tenias 

quan  jo  reyna  te  'n  vaig  fer... 

Y  aquí  mon  poder  acaba: 

vaig  darte  mar,  trono  y  rey: 

^y  ara  tu  vols  fer  la  lley 

a  qui  Ueys  al  mar  dictava? 

No  m'  his  dat  tu  cap  corona; 

y,  en  Uoch  de  durme  àun  nou  mòn, 

sapias  que  hi  va  anar  Colon 

ab  diners  de  Barcelona. 

Y,  en  fi,  '1  pabellò  tant  alt 

no  aixeques...  Això  m'  alterij; 

qu'  es  la  meytat,  ta  bandera, 

de  ma  bandera  comptal. 
Esp.     Merece  castigo  y  mengua 

cuanto  de  tu  boca  oi. 
Cat.     Fins  ets  capassa  de  dí 

que  de  tu  he  après  ma  llengua. 
Esp.     Oh!  Si  fueras  à  troc^r 

en  la  mia  tu  habla  dura, 

con  su  ingéniía  hermosura, 

te  llegarà  àembelesar. 

Però  tú,  siempre  obcecada, 

todo  lo  juzgas  así: 

no  hay  derecho  para  mi, 

razón,  ni  lengua,  ni  nada. 
Cat.     Tú  dius  això;  jo  no  ho  dich. 
Esp.       Es  tu  lenguaje  imperfecto, 

àspero  y  pobre  dialecto. 
Cat.     Idioma  expressiu  y  rich, 

de  venerable  antigor,  \ 

que,  tot  just  lo  teu  naixia, 
ja  en  lo  cort  dels  reys  lluhia, 
brillant  en  las  corts  d'  amor. 
En  esta  llengua  preuhada, 


glòria  inni  jrtal  se  va  fer 

r  incompir.ible  Soler 

de  memòria  venerada. 
Esp.      Mas  su  musa  agradecida, 

en  fàcil  lenguaje  ameno, 

me  ofreció  «El  cercado  ajeno» 

y  <<Batalla  de  la  vida.» 

De  ser  su  mudre  me  dà 

esto  la  razón  de  sobra. 
(!!at.     Si  en  castellà  tè  algun'  obra, 

n'  ha  fet  cent  en  català. 
Esp.      A  su  luz^  que  t.mto  brilla 

por  su  pròpia  claridad. 

jcuànta  mas  intensidad 

le  hubiera  dado  Castilla! 
Cat.     Això  es  ben  cert.  S'  han  perdut 

los  meus  fills  per  deixadesa, 

al  geni  y  à  la  saviesa 

iio  rendint  lo  just  tribut. 
Cat.     Pues,  conociendo,  en  buena  hora, 

mi  excelencia,  te  suplico... 
Cat.         (Com  endevinat  la  intenció  d'  Espanya.) 

No.'  Perçó^  'Is  meus  drets  no  abdico 

de  mare  ni  de  senyora. 

(  Vegcnt  qu  Espanya  procura  insistir.) 

May  m'  ho  daras  entenent. 
Esp.  {Intencionadament.) 

Pues  yo  seguiré  adelante. 

A  Dios,  hijade  Levante. 
Cat.     A  Dèu,  filla  de  Ponent. 

(^Se  'n  van  pèl  mateix  costat  totas  duas,  cada  una 
per  diferent  bastidor.  Telo  de  glassa  y  repeti- 
ció d  orquesta  sola  del  cant  fúnebre,  al  quin 
seguirà  una  marxa  adequada,  pera  dar  llocli  d 
la  següent  mutació.) 

QUADRO  SEGON 

Cim  de  la  montanya  de  la  Glòria  vorejat  pèl  cantó  dret  de  pe 
nyas  liont  puga  piijarse.  Entre  aquestas.  com  per  tot  arreu, 
vegetació  florida  y  exhuberant.  Los  bastidors  del  fons,  hau- 
ran de  ser  practicables  per  cada  costat  y  '1  ramatge  que  li- 
mitarà la  escena  serà  disposat  de  manera  que  s'  obre  y  's 
tanque  pera  dar  pas  à  la  (lloria.  Apunta  '1  dia  y  se  sent  piu- 
lar algun  aucell. 


ESCENA  IV     " 

LA  GLÒRIA,  ab  lo  sèu  séquit  anterior  y  POBLE  ja  reunit,  que  aiiiri  au- 
jnentant  ab  lo  que  vindrà  d'  una  part  y  altra  durant  lo  parlament 
que  segueix. 


Glo.     Aneu  venint  à  la  montanya  aquesta 
de  la  Glòria  pèl  home  ambicionada. 

Si  '1  cansa  la  pujada, 
aquí,  en  regaladísima  floresta, 
se  cenyeix  la  corona  ben  guanyada. 

Si  mòlts  volen  artarhi, 
ab  fe  y  constància  ardida  ab  tota  prova, 

no  mes  sol  arribarhi 
lo  qui  dotat  pel  Cel  de  geni  's  troba 
ó  s'  ofereix  del  geni  tribut iri. 

Mes  la  experiència  ensenya 
qu'  en  la  munió  d'  afatlerat.s  que  puja, 
ara  un,  ara  un  altre  se  'n  despenya, 
y  alavench  del  Oblit  cauhon  com  pluja, 
qu'  es  un  abim  que  's  veu  des  d'  esta  penya. 

(La  signa.) 

Ja  't  trobas  aquí,  oh  poble, 

y  't  dich,  entussiasmada 

davant  de  ta  fe  noble: 
d'  en  Soler  eternisa  la  memòria; 
.qu'  ell,   umplinte  de  goig  t'  ha  umplert  de  glòria. 
{Desapareix  pèl  fons   entre  las  niafas,    que  li 


ohran  pas  y  toniaii  d  tancarsc  giiaii  no  's 
vciíhen  ella  ni  7  raig  de  lliiiii  que  sempre  V 
acompanya.) 


ESCENA  V 

POBLE,  colocat  en  artística  combinació  y  en  actitut  trista. 

Vell     {Capficat.)     De  goig  y  glòria  va  omplirnos. 

Art.     Oy  qu'  es  ben  cert. 

Pes.  Mòlt  ben  dit. 

Ara  '1  trobarem  à  anyora. 
Art.     Això  serà  lo  mès  trist. 
Tra.     ^Oy  que  sembla  que  no  hauria 

de  morirse  un  home  aixís? 
N  Y     Oy  tal!  Es  clar. 
Vell  Però,  filla, 

tart  ó  d'  hora  hem  de  morir. 

Mes  ^no.  fa  res  Catalunya 

per  la  memòria  d*  un  fill 

tant  preclar. 
Art.  ^Donchs  no  ha  de  fer  ho? 

Vell.    ^Pero  qué?  Jo  res  he  vist. 
Art.     íQuí  es  que  avuy  encara  ignora 

com  al  portentós  enginy 

desitja  honrar  nostra  Pàtria.'* 

Un  monument  gegantí 

vol  alsarli  que  recorde 

sa  glòria  al  esdevenir. 
Pes.     ^Y  qui  fa  la  seva  imatge 

que,  del  monimient  al  cim, 

sia  del  geni  perpetuo 

y  fidelíssim  espill? 
Art.     Jo  la  faig;  mes  latemensa 

m'  ho  ha  fet  callar  y  esçondir. 

Jo  la  faig;  y,  ab  est  encàrrech, 

tal  honor  jo  sento  en  mi, 


que  aquest  goipí  no  cambiaría 
per  lo  ceptre  d'  or  mes  rich. 

Vell     <íVos  la  feu? 

Tra.  ^Vos  sòu  r  artista... 

Pes.     ^V  imaginayre  escuUit? 

PoB.     Que  '1  Cel  inspiració  'us  donga 

Art.     Així  ho  demano  sovint. 

PoB.     ^Y  r  heu  fet  tal  com  ell  era? 

Tra.     jiAb  aquell  mirar  tant  trist? 

Pes.      çiAb  tanta  bondat  al  rostre? 

Arte.  ^Ab  lo  geni  en  sos  ulls  viu? 

Pag.     ^Tant  hermòs  y  venerable. 

NoY     Expliqueuho  tot  seguit. 

Tra      jQue  ho  explique! 

Tots  i  Que  ho  explique! 

Art.     Donchs  si  així  ho  voleu,  ohiu. 
La  pedra  al  ser  davant  meu, 
d'  hont  sa  imatge  deguí  traure, 
demaní  inspiració  à  Dèu, 
perquè  ma  obra,  ans  que  decaure, 
fos  digna  del  geni  sèu. 

Y  del  marbre  &nà  '1  martell 
vencent  la  rudesa  dura, 
sentme  això  goig  y  flagell, 
y  va  anar  prenent  figura 
magestuosa  com  la  d'  ell. 
Primer,  1'  ayrosa  bellesj 

d'  un  cabell  serpentejant 
quedava  en  lo  marbre  impresn, 
formant  cabellera  extesa 
y  pel  ayre  volejant. 
Sota  aquesta  cabellera, 
lo  front,  qu'  esplèndida  nau 
d'  aquell  palau  del  art  era, 
damunt  la  dolça,  encisera 
d'  aquells  ulls  mirada  suau. 

Y  anava  tot  prenent  cos, 

y  anava  aquell  rostre  eixint 


brau,  inteligent,  hermòs, 
y  d'  amor  encès  bullint, 
celestialment  bondadós. 
Enardintme  en  la  meva  obra, 
afanyòs  d' inspiració; 
mes,  desalentat  de  sobra, 
deya:  «jOh  Soler!  jvida  cobra! 
— anegantine  en  nia  passió. — 
//Romp  la  fredor  d'  aquest  marbre, 
»pren  color,  torna  à  parla', 
//resucite  ton  cadavre.  . 
>>;Ajúdam,  soca  del  arbre 
»del  Teatre  català!// 
Y,  allí,  inmóvil,  ell  no  'm  deya 
res  per  donarme  conhort, 
y  ab  sa  mirada  m'  atreya, 
que,  com  mes  freda  la  veya, 
mes  m'  entrava  à  dins  del  cor. 
Y,  com  un  devot  fervent, 
seguia  jo  mon  travall 
.à  cops  de  martell  trayent 
lo  marbre,  que,  tot  cayent 
per  sas  espatllas  avall, 
semblava,  quant  rebotia 
y  de  lajcscarpra  saltava 
y  pèl  entorn  s'  espargia, 
com  r  aurèola  en  que  ja  lluhía 
la  glòria  que  '1  circundava. 
Y,  al  fi,  llesta  la  meva  obra, 
sentint  la  satisfacció 
que  r  artista,  rich  ó  pobre 
sent,  quan  forsa  al  cor  li  sobra, 
dantli  balls  la  inspiració, 
Uensant  escarpra  y  martell, 
«Vès  he  dit,  vès,  fill  del  cor, 
»à  explica'  al  mon  com  era  ell 
»y  à  contar  com  jo  1  flagell 
»sento  de  la  seva  mort. 


»Vès  a  dir  à  kis  futaras  ^ 

»generaciòns  que  't  veuran 

»coai  una  de  las  figuras 

»mes  colossals  y  m?s  puras 

»que  del  segle  quedaran, 

»qu'  es  aquell  lo  monument 

»hont  hem  enlayrat  ta  glòria; 

>>y  allí  proclame  à  la  gent 

»que  ton  nom  ja  es  de  la  historia 

»des  de  Llevant  à  Ponent. 

»Y  així,  arrancant  la  sageti 

»que  à  la  pàtria  om  pla  de  dol, 

»íbrilla  ab  resplandor  perfeti, 

»al  mòn,  com  un  gran  poeta; 

»al  Cel,  com  un  altre  sol!» 
Pes.     Oh!  Ja,  aixís,  no  's  pot  duptar 

que  perfet  haurà  surtit. 
Tra.     L'  he  vist  mort,  y  'm  sembla  un  somni. 
Vell     Sempre  son  nom  serà  viu. 
Pes.     Ditxòs  vòs,  que  aixís  honrarlo 

podeu  ab  tot  1'  esperit. 
Art.     "iots,  tots,  li  podem  fer  honra 

y  sa  memòria  enaltir. 
Vell     De  bona  fe  aixís  pensemho, 

y  no  estarem  afligits. 
Art.     Donchs  à  com^nsar  la  tasc;i. 

Ara  per  ara,  cullim 

flors  y  lior  per  du'  à  sa  tomba 

y  ferne  un  jardí  exquisit. 

{Tots  se  disposan  d  cullir  flors  y  hra)icas,  que 
converteixen  en  garlandas  y  coronas,  y,  sens 
deixar  la  expresiò  trista  que  caracierisa  la  si- 
tuació, enrahonan  entussiasmats  y  gesticulan; 
però  de  manera  que  '5  deixe  sentir  lo  didlech 
que  sostindran  V  Odi  y  la  Enveja.) 

ESCENA  VI 

POBLE,  ODI,  ENVEJA,  aquests  venint  del  camí  de  la  dreta.  Ell  du  al  cap 
una  corona  de  llor  ab  olivas  dauradas.  Com  sempre,  alia  hont  son  ells 
dos,  la  claror  s' apaga, 


Env.     gVeus?  Ja  som  aquí  dalt. 

Odi  Sort  de  I'  astúcia. 

Jo  'm  creya  no  poder. 
Env,  Qui  vol,  arriba 

hont  se  proposa,  no  planyenthi  '1  medis 

ni  mirant  lo  qu'  ells  sòn,  ni  com  se  diuhen. 

Mentint  à  tort  y  a  dret,  mòlts,  camí  s'  obran. 
Odi.     Aixís  ho  hem  fet  nosaltres;  però,  vaja 

que,  al  relliscar,  sovint  ja  quasi  'm  veya, 

rodolant  per  las  penyas  cantelludas, 

al  fons  del  negre  abisme. 
Env.  A  mi,  ja  '1  vértich 

m'  hi  atreya  à  pesar  meu;  però,  ab  perfídia, 

seguia  dante  jo  malvat  coratge. 

Y  ara  ja  hi  soni.  Ningú  ja  'ns  ne  pot  treure. 
Odi.     Y,  al  serhi,  ja  he  xarpat  una  corona 

que  als  ulls  del  poble  'm  donarà  importància. 
Env.     Aquí  assentas,  si  vols,  lo  teu  imperi. 
Odi.     Cal^  ans  de  tot,  que  à  n'  en  Soler  destrone. 
Env.     Mira  que  un  monument  volen  alsarli. 

Ja  pots  veure  despressa  com  ho  esbullas. 
Odi.     jAh!  No  ho  firàn.  Primer  la  ràbia  'm  fonga. 

{Emholicantse  ah  lo  mantell  y  Jcni  que  se  li  ve- 
jan  iin  llibre y  uns  papers  caragolats,  se  diri- 
geix als  altres,  seguit  de  la  Enveja,  que  no  7 
deixa  iin  moment.^ 

Salut  à  tots  quants  al  talent  veneran 
Vell  Que  per  igual  concepte  vossaludan. 
Pag.     (^A  un  altre  home.)  iQ\x\  son  aquests? 

{Lo  preguntat  arronsa  las  espatllas^) 

Tra.     {Al  Artesa.)        ^i Creuràs  que  no  m'  agrada? 

Artf.  Fa  cara  de  presidi. 

Tra.  Talment  verda. 

(Al  Aricsd.)  \Qu    es  lletja  y  repugnanta  aquella 

(dóna! 
Vell     ,;Y  ell?  Allà  hont  són,  apar  que  s'  ennuvole. 
Tra.     Si  qu'  es  mes  fosch.  Ara  quc  ho  dius  ho  noto 
Odi.     Es  de  tot  punt  lloable  '1  vostre  estímul, 

tant,  que,  igual  jo  qu'  esta  matrona  sàvia, 

aqui  arribem  ab  lo  mateix  propòsit 

que,  al  venirhi,  ha  guiat  à  tots  vosaltres. 
Pag.     Quants  mes  serem,  millor. 
Pes.     (.4/  Odi  y  d  la  Enveja.)     Donchs  à  la  feyna. 
Odi      Avans,  m'  heu  d'  escoltar;  tinch  de  parlarvos. 
Vell     (Al Artista.)     Vejàm  lo  que  serà. 
Art.  Vejàm. 

Pes.  -  Que  diga. 

Odi     Es  necesari  procehi"  ab  cautela 

per'  arribar  al  fi  que  un  se  proposa. 

Amatent,  1'  enemich  vigila  sempre, 

y  del  descuyt  mes  xich  ne  treu  substància. 
Art.     {Apart  al  Fage's.)  ^A  que  ve  tot  això? 
Vell    (Id.  al  Artista.)  Jo  no  m' ho  explico. 

Odi      Deixeu  que  '1  pensament  que  tinch  formule 

Anem  per  parts.  íQué'  us  proposeu?  ^Qué'us  guia 

al  venir  à  aquest  lloch? 
Pes.  jQuina  pregunta! 

^Tothom  ho  sap,  y  no  mes  ell  ho  ignora? 
Odi      Poch  à  poch,  poch  à  poch.  No  es  que  no  ho  sapia. 
Env.     (Apartat  Odi.)  Embesteixlo  de  ferm;   no  't  des- 
concertes. 
Odi     Donchs  aniré  al  objecte  sens  preàmbuls. 
Pes.     Si,  si,  que  '1  temps  es  or,  y  fuig  depressa. 
Odi     Vull  dirvos  que,  guiats  per  1'  entussiasme, 

aneu  à  fer  lo  que  tal  volta  sia 

improcedent,  y,  un  cop  ja  fet,  vos  dolga. 

Un  monument  voleu  alsar  al  poeta, 

y,  com  amich,  ab  1'  anima  ho  deploro. 
Pag.     ^Y  això? 


Pes.  <jPerque? 

Veli.  ^Comes:^ 

Art.  ^Y  un  amich  gosa 

deplorar  que  al  amich  se  glorifiqut? 
Enk.     {A  part  al  Odi.)  Ara  't  toca  esforsarte  essen  paté- 

(tich. 
Odi     {Fingint  sentiment.)  jO'.iI   ;qué  he  dit,  trist  de  mi! 

(jQiiina  desgraci.-i 
no  ser  trivial,  vulgar  en  las  ideas! 
(iCom  ho  faig.^  com  ho  faig  per  expressarme 
ab  qui  no  entén  la  mes  sublim  retòrica.'' 
Art.     Cla'  y  català,  com  en  Soler  ho  feya. 
■Odi      (Veig  que  no  hi  val  la  farsa  gongorina.) 
Los  monuments,  sòn  cosas  tan  comunas 
que  ja  no  hi  ha  qui  gran  cabal  ne  fassa; 
à  no  ser  que  's  dediquen  à  tals  homes 
que  semi-deus  als  ulls  de  tots  paregan, 
com  Alexandre  y  Cessar,  per  exemple. 
Art.     Així,  ,:'ls  soldats,  no  mes,  mereixen  honra? 
•Odi      Los  artistas,  també,  com  Miquel  Angel, 

y  'Is  escriptors  com  Shakspeare  y  com  Schiller. 
Art.     En  Frederich  Soler  es  nostre  Shakspeare. 
Odi      ÇAb  viu  disgust.)  No  fem  comparacions  que  may 

(son  justas. 
Judiquem  ab  la  llum  de  sana  crítica. 
Art.     (/I /  .rl r/í'5a.)  Paraulas, — Hamlet  diu, — no  mespa- 

(raulas! 
Odi       Soler  era  genial;  mes,  per  sa  esfera, 
no  podia  aixecarse  à  gran  altura. 
^Que  'm  fariau  à  mi,  qu'  he  guanyat  títols, 
qu*  he  fet  llibres  també,  qu'  ensenyo  en  càtedras 
y  que  s'  honran  ab  mi  las  academias? 
Art.     (Irònicament.)  No  fem  comparacions,  que  may  sòn 

(justas. 
Odi      {Ab  verí)  ^Qué  ha  fet?  Dir  qu'  era  un  geni,  ben 

(poch  costa. 

{Tots, se  dirigeixen,   exaltats,    al  Odi  pera  de- 

demostrarli  la  seva  injiisiicia,  quan  los  detura 

la   Glòria,  apareixent  pel  ramatge  del  fons.) 

ESCENA  VII 

POBLE,  ODI.  ENVEJA,  GLÒRIA,  personatges  de  las  obras  de  Soler,  que 
figura  que  passan  fóra  de  la  escena. 


Glo.     Calleu.  Aqui  mateix  te  la  resposta. 
{Al  Odi.) 

Vejas  si  't  fan  callar  totas  sas  obrss 

que  lo  ample  del  camí  talment  cubreixen 

y  sa  facúndia  à  bastament  declaran. 

;Qui  de  tenir  tants  fills  pot  alabarse? 

tants  fills  que  1'  honren  sols  al  presentarse? 
Odi      (Confós  j'  desesperat.)   (La  ira  m'  arrenca  la  vida!) 
Glo.     Gujyta  del  geni  '1  mirall. 

Guàytal. 

Env.S  (íOhü)     (Esferehits.) 

Arte.  «x'L  Ferrer  de  tall!» 

«Lo  Monjo  Negre!» 
Pag.  <<La  Dida!» 

PoB.     ^Y  aquella  que  sembla  bojj? 
Vell    Es  «La  Bruixa.» 
PoB.  \Q\y'  era  destre! 

Art.     «Las  Euras»,  «Lo  Contramestre.» 
Pag.     «Los  Segadors.» 
Art.  «Barba-roja.» 

c<Lo  forn  del  Rey.» 
NoY  «jOus  del  dia!» 

x\rt.     «El  Conceller  y  el  Monarca.» 
Pag.     ^Y  aquell  que  du  aquella  marca? 
Art.     «La  Banda  de  bastardía.» 
Tra.     De  veure  això,  rich  y  ploro. 

No  se  que  tinch:  goso  y  peno... 

jAy,  ay!  «El  Cercado  ageno!» 
NoY  «Lo  Didot,//  «Cura  de  moro.» 
Tra,     iQvi\  es  aquest  que  passa?  {Signant  lo   indicat  aï 

{Artesà.). 
Art.  Dóna, 

«Lo  Timbal  del  Bruch»  déü  ser 
«Las  Joyas  de  la  Roser.» 
Vkll    «Lo  Rector  de  Vallfogona!» 
Art.     iQuína  munió  allíl  Ab  prou  feynas 
se  veu... 

{Gtíarta  en  direcció  cC  hont figura  que  han  eixit 
las  expresadas  fignras.  Los  altres,  encuriosits, 
tamhc  s"  hi  diiigeixen  L'  Odi  y  la  Enveja  fan 
extrems  de  disgnst.) 
«A  posta  de  sol.» 
Pes.     «Los  Pescadors  de  Sant  Pol. 
Tra.    La  gran  «Batalla  de  Reynas!» 

jiNo  vénen  tots  fins  aqui? 
Pes.     Lo  sol,  de  véureho  bè  'm  priva... 

jNo  vénen! 
Tra.  Llàstima  viva! 

Pes.   -Van  tots  à  enaltirlo  allí, 

{Aquest  didlcch  ha  de  ser  executat  ah  la  vivesa  y 
la  pressa  que  sian possibles,  sobre  tot  des  de  que 
desapareixen  las  figuras  anomenadas.) 

ESCENA  Vm 

POBLE,  GLÒRIA,  ODI,  ENVEJA 

Glo.     Desprès  que  demostrada 

has  vist  la  teva  errada, 

^en  ta  poch  noble  empresa 

ja  no  persistiràs. 

y  del  poeta  ilustre 

lo  nom  aclamaràs? 
Env.         {A  part  al  Odi.) 

;No,  no.  fill  meu!  no  deixes  que  t'  eclipse. 

jAy-de  tu!  Tot  lo  mòn,  com  se  'n  riuria! 
Odi      Aquí  res  se  demostra  per  convéncem. 
Tost         (JEscandali^ais.) 

Ptsii! 
Pes.  Y  donchs  que  se  'n  vaja  en  hora  mala! 

Art.     No  volem  enemichs  del  gran  poeta. 


Odi     Com  amich  qu'  era  d'  ell,  lo  discuteixo, 

per  lliurar  sa  memòria  del  ridicol. 
Pi-s.     i  Fóra  d'  aquí  aquest  home! 
Tots        {Indiviiats.)  ;A  fóra!  jA  fóra! 

Glo.         (Coiitciíiutlos.) 

No,  no.  Cap  importància 

donéa  à  sa  arrogància. 

La  lley  de  la  conciencia 

en  tot  sempre  's  cumpleix; 

y  '[  càstich  que  li  toca 

se  '1  porta  ja  ell  mateix. 
Odi         (A  part  d  /'  En  ve  ja . ) 

;Ay!  ^iNo  has  sentit?  Si  sembla  que  'm  conega! 
Exv.         {Apart  al  Odi) 

Desmenteixla  dientli  reaccionaria. 
Odi     íQuí  y  ab  quin  dret  en  ma  conciencia  's  fica? 

La  conciencia  del  home  es  un  sagrari 

hont  ningú  déu  entrar.  Que  's  discuteixe 

lo  que  dich  de  Soler.  Vejàmqui  triomfa. 
Glo.     ^No  veus  qu'  es  un  sarcasme 

voler  al  entussiasnie 

que  inspira  tanta  glòria 

ni  un  punt  mes  resistir 

quan  tots  sos  adversaris 

s'  hi  h:igucren  de  rendir? 
Odi     Qui,  com  jo  té  criteri  sa  y  ben  propi, 

no  's  sotsmet  à  la  lley  de  majorias. 

Los  motUos  d'  en  Soler  ja  gastats  eran: 

en  lo  d'  ell,  res  se  sent  ni  's  pot  apendre; 

y  això  que  dich,  ho  sostindré  ab  la  ploma. 
Glo.     Que  ho  digas  poch  importa. 

Serà  ta  veu  com  morta; 

mentres  que,  mort  lo  poeta, 

ab  dolç  encís  que  atreu, 

en  tots  los  cors  encara 

ressonarà  saveu. 

Ell  sol  va  du'  à  la  escena 

gent  y  arts  de  tota  mena 

com  may  autor  va  ferho; 

per  ell  dirém  ab  rahò 

que  tant  variat  Teatre 

no  '1  tè  cap  mes  nació. 

Y,  en  fi, — t'  ho  diu  la  Glòria, — 

lo  llibre  de  la  Historia 

sas  mes  hermosas  planas 

li  ha  obert  de  bat  à  bat. 

(Z'  Odi,  sacndit per  la  Enveja,  fa  iiii  nwviincnf 
d'  indignació.) 
^Aixo  t'  excita  la  ira? 
Donchs  ara  ho  veuràs.  Mira. 
Contempla  ja  '1  sèu  nom  eternisat. 

QUADRO  TERCER 

ESCENA  ULTIMA 

S'  ;ils;i  1  (elò  deixant  veure  un  templet  ab  lo  biisto  de  Frede- 
ricli  Soler  al  mifj  voltat  d' una  aurèola  de  llum,  à  través 
de  la  que  's  distingeixen  los  principals  personatges  de  las. 
obras  del  poeta. 

Tots     {Sorpresos.)  jOh! 

\r  r     ^ 

Y     ■        (Crida/li.)     jVsca  la  seva  glòria! 

Tots  ;ViscaI  ;Visca! 

(Z'  Odi  y  la  Enveja,  iremolenchs  d"  ira,  canhen 
abatuts.) 
Odi      Me  cega  aquesta  llutu!  ;Quina  tortura! 
Env.     (Verí  que  duch  al  cos,  encente,  cremam 

y  arbóraho  tot! 
Odi  jFngim,  que  això  no  veja! 

Gi.o.     {Al  Odi.)  \k.  fóra  la  corona,  qu'  es  robada! 

(.4  la  Enveja.)  ;A  fóra  aquest  mantell,  hiena  mal- 

(vada! 
Que  's  vejan  lal  com  son  1'  Odi  y  la  Enveja. 

(Al  arrencarlos  la  Glòria  lo  que  expressa,  apa- 
reix V  Odi  ah  iinas  orellas  descomunals  t 
piinxegudas  y  la  Enveja  ab  lo  cap  erissat  de- 
serps  que  's  bellngany  hrillan.  Brugit y  mo- 
viment de  terror  v  sorpresa  entre  Is  del  Po- 
ble.) 


{Dirigiíitsc  d  CataliDiva y  Espanva.) 
Espanya  y  Catalunya, — la  vostra  gelosia 
acabs  ja  per  sempre, — que  may  en  cors  grans  nia; 

la  ma  deuvos  de  grat.  {Ho  fan.) 
{A  Catalunya.)  Si  al  geni  tu  alentavas, — Espanya 

(va  alentarlo: 
lo  coronà  Zorrilla  (*), — la  Reyna  va  premiarlo; 
jque  '1  dugan  tots  los  pobles — à  la  inmortalitat. 
{Catalunya y  Espanya  ajuntan   los  sens   escuts 
sens  deixarsc  de  la  vid,  y,  en  aquesta  disposi- 
ció, la  Glòria  las  ahrassa,  formant  las  tres  un 
grupo  al  peu  del  husto  de  Soler.  Llavors  lo  po- 
ble canta.) 
•Chor    Catalunya,  desplega  las  alas, 
posat  totas  las  joyas  y  galas, 
y  à  ton  poble  congrega  y  recull, 
ensenyantli  la  via  mes  dreta, 
mes  segura  d"  honrar  al  gran  poeta 
qu'  es  lo  nostre  Uegítim  orgull. 

Y  si  à  Schiller  venera  Alemanya 

y  à  Moretó  y  à  Lope  la  Espanya, 

si  la  Fransa  corona  à  Molière 

y  al  gran  Shakspeare  enlayra  Anglaterra; 

canten,  canten  los  fills  de  la  terra: 

«i Glòria,  glòria  per  sempre  à  Soler!» 

{Para  7  cant,  y  al  lluny  los  violins  tocan  lo 
cant  fúnebre  ab  qne  s'  ha  comensat  la  repre- 
sentació. La  melodia  va  allunyantse  fins  d 
perdres;  las  campanas  tocan  d  morts; y  '5  deixa 
sentir  una  munió  d'  aucells  que  amincian  la 
vinguda  del  nou  dia.  Cau  lo  teló.) 

FI. 


(■)  Quan  lo  gran  poeta  Zorrilla  fou  coronat  solemnement, 
davant  de  1'  inmens  concurs  que  havia  acudit  a  pioriticarlo, 
entregci  nna  de  las  coronas  que  acabava  de  rel)re  al  Arcalde  de 
Barcelona  D.  Francisco  de  P.  Rius  y  Taulet,  dihent  que  la  des- 
tinava «al  fundador  del  Teatro  càtaldn,  D.  Fcderico  Soler.'» 
Aquest  fet  mostra  r  altísima  consideració  en  que  tenia  1  in- 
signe trobador  castellà  al  may  ben  plorat  dramaturch  de  Ca- 
talunya. 


En  el  entierro  de  Federico  Soler 


SONETO 

El  estío  abrasando,  en  sus  rigores. 
Junto  al  frio  ataúd,  nubes  de  incienso, 
càntico  funeral,  dolor  Intenso, 
coronas  de  laurel,  lluvia  de  flores. 

Ya  silencio,  ya  música  y  rumores. 
En  severa  actitud,  cortejo  inmenso; 
tendido  en  la  carrera,  un  pueblo  denso 
tributa  al  inmortal  regios  houores. 

Maquinalmente  tu  cadàver  sigo 
cual  si  sonarà  con  mi  amargo  duelo... 
i  Mi  corazón  y  mi  alma  van  contigo! 

Ni  de  llorar  me  cabé  ya  el  consuelo. 
^.Cuàndo.  cuando  podré,  mi  dulce  amigo, 
darte  el  ósculo  eterno  allà  en  el  Cielo?! 


Jiilio  de  189.: 


Iftüoteea  de  f 


La  Snri'panta,  comèdia  en  tres  actes, 
prosa,  per  D.   A.   Ferrer  y   Codina. 

Lo  Somatent  de  Girona,  quadro  drama- 
tich,  prosa,  per  D.  F.  Ag-ulló  Vidal 

La  PiihUla  de  Caïxàs,  drama  en  3  ac- 
tes, vers,  per  D.  Francisco  X.  Godo. 

Armas  y  Lhtras,  comèdia  en  un  acte, 
prosa,   per  D.   A.   Ferrer  y  Codina. 

Otger,  drama  en  3  actes  y  en  vers.  de 
D.  Anton  Ferrer  y  Codina    . 

La  Minyona  del  Rector,  jo^'iiina  en  un 
acte  y  en  prosa  per  Francisco  X.  Godo 

ÜQipom  de  vioJas,  comèdia  en  3  actes  y 
en  vers,  de  D.  Conrat  lioure  (Pau 
Bunyeg-as) 

■  Tenorios!,  comèdia  en  tres  actes  y  en 
prosa,  de  D.  Anton  Ferrer  y  Codina. 

jDitxós  ball  de  mdscarns!,  jog-uina  en 
un  acte  y  en  prosa,  de  D.  F.  Fig-ue- 
ras  y  Uibot 

El  Túnel,  drama  en  tres  actes  y  en  vers 
per  D.  Francisco  X.  Godo 

Mar  grossa,  jog-uina  en  1  acte,  i)rosa, 
per  D.  Ernest  Soler  de  las  Casas.     . 

Al  cim  de  la  glòria,  lloansa,  escrita  en 
vers,  per  Antoni  Careta  y  Vidal.  .     . 

